નવી દિલ્હી: એક બ્રિટિશ ગ્લેમર મોડલની અાઈઅેસ સાથે સંબંધ રાખવાના અારોપસર ધરપકડ કરવામાં અાવી છે. અાક્ષેપ છે કે તેને સોશિયલ મીડિયા દ્વારા અાતંકી જૂથ અાઈઅેસના અાતંકવાદીઅોનો સંપર્ક કર્યો હતો. ધ સન માટે ટોપલેસ તસવીરો પડાવી ચૂકેલી કિંબરલી મિનર્સ અંગે અેવું માનવામાં અાવી રહ્યું છે કે તેણે ચૂપચાપ ઇસ્લામ ધર્મ અપનાવી દીધો હતો. તેના દ્વારા સોશિયલ મીડિયા પર લાઈક અને શેર કરવામાં અાવતા અાઈઅેસના વીડિયોને બ્રિટનની પોલીસ અને ગુપ્તચર સંસ્થા અેમઅાઈને તપાસ કરવા મજબૂર કરી દીધી છે. ધ સન્ડે ટાઈમ્સના અહેવાલ મુજબ અા મોડલની અાતંકવાદી કાયદા ૨૦૦૦ હેઠળ ધરપકડ કરવામાં અાવી છે. પોલીસે પશ્ચિમ યોર્કશાયર સ્થિત તેના ઘરે તપાસ શરૂ કરી છે.